CELEX: 22009D0096
Language: mt
Date: 2009-09-25 00:00:00
Title: Deċiżjoni tal-Kumitat Konġunt taż-ŻEE Nru 96/2009 tal- 25 ta’ Settembru 2009 li temenda l-Anness XI (Servizzi tat-telekomunikazzjoni) tal-Ftehim taż-ŻEE

19.11.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 304/8
               
            DEĊIŻJONI TAL-KUMITAT KONĠUNT TAŻ-ŻEE
      Nru 96/2009
      tal-25 ta’ Settembru 2009
      li temenda l-Anness XI (Servizzi tat-telekomunikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 83/2009 tat-3 ta’ Lulju 2009 (1).
               
            
                  (2)
               
               
                  Id-Deċiżjoni tal-Kummissjoni 2008/411/KE tal-21 ta’ Mejju 2008 dwar l-armonizzazzjoni tal-medda ta’ frekwenzi bejn it-3 400 u t-3 800 MHz għas-sistemi terrestri li huma kapaċi jipprovdu servizzi ta’ komunikazzjoni elettronika fil-Komunità (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni tal-Kummissjoni 2008/477/KE tat-13 ta’ Ġunju 2008 dwar l-armonizzazzjoni tal-medda ta’ frekwenzi bejn 2 500–2 690 MHz għas-sistemi terrestri li huma kapaċi jipprovdu servizzi ta’ komunikazzjoni elettronika fil-Komunità (3) għandha tiġi inkorporata fil-Ftehim.
               
            
                  (4)
               
               
                  Id-Deċiżjoni tal-Kummissjoni 2008/671/KE tal-5 ta’ Awwissu 2008 dwar l-użu armonizzat tal-ispettru tar-radju fil-faxxa tal-frekwenzi 5 875–5 905 MHz għal applikazzjonijiet relatati mas-sigurtà ta’ Sistemi ta’ Trasport Intelliġenti (ITS) (4) għandha tiġi inkorporata fil-Ftehim.
               
            
                  (5)
               
               
                  Id-Deċiżjoni tal-Kummissjoni 2008/673/KE tat-13 ta’ Awwissu 2008 li temenda d-Deċiżjoni 2005/928/KE dwar l-armonizzazzjoni tal-medda ta’ frekwenzi bejn il-169,4 u l-169,8125 MHz fil-Komunità (5) għandha tiġi inkorporata fil-Ftehim,
               
            IDDEĊIEDA KIF ĠEJ:
      Artikolu 1
      L-Anness XI tal-Ftehim għandu jiġi emendat kif ġej:
      
                  (1)
               
               
                  Il-punti li ġejjin għandhom jiddaħħlu wara l-punt 5czc (id-Deċiżjoni tal-Kummissjoni 2008/294/KE):
                  
                              “5czd.
                           
                           
                              
                                 32008 D 0411: Id-Deċiżjoni tal-Kummissjoni 2008/411/KE tal-21 ta’ Mejju 2008 dwar l-armonizzazzjoni tal-medda ta’ frekwenzi bejn it- 3 400 u t- 3 800 MHz għas-sistemi terrestri li huma kapaċi jipprovdu servizzi ta’ komunikazzjoni elettronika fil-Komunità (ĠU L 144, 4.6.2008, p. 77).
                           
                        
                              5cze.
                           
                           
                              
                                 32008 D 0477: Id-Deċiżjoni tal-Kummissjoni 2008/477/KE tat-13 ta’ Ġunju 2008 dwar l-armonizzazzjoni tal-medda ta’ frekwenzi bejn 2 500–2 690 MHz għas-sistemi terrestri li huma kapaċi jipprovdu servizzi ta’ komunikazzjoni elettronika fil-Komunità (ĠU L 163, 24.6.2008, p. 37).
                           
                        
                              5czf.
                           
                           
                              
                                 32008 D 0671: Id-Deċiżjoni tal-Kummissjoni 2008/671/KE tal-5 ta’ Awwissu 2008 dwar l-użu armonizzat tal-ispettru tar-radju fil-faxxa tal-frekwenzi 5 875–5 905 MHz għal applikazzjonijiet relatati mas-sigurtà ta’ Sistemi ta’ Trasport Intelliġenti (ITS) (ĠU L 220, 15.8.2008, p. 24).”
                           
                        
            
                  (2)
               
               
                  Li ġej għandu jinżdied fil-punt 5ct (id-Deċiżjoni tal-Kummissjoni 2005/928/KE):
                  “, kif emendat minn:
                  
                              —
                           
                           
                              
                                 32008 D 0673: Id-Deċiżjoni tal-Kummissjoni 2008/673/KE tat-13 ta’ Awwissu 2008 (ĠU L 220, 15.8.2008, p. 29).”
                           
                        
            Artikolu 2
      It-testi tad-Deċiżjonijiet 2008/411/KE, 2008/477/KE, 2008/671/KE u 2008/673/KE fil-lingwa Iżlandiża u dik Norveġiża, li ser jiġu ppubblikati fis-Suppliment taż-ŻEE f’Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-26 ta’ Settembru 2009, sakemm ikunu saru n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta’ Settembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 277, 22.10.2009, p. 35.
      
         (2)  ĠU L 144, 4.6.2008, p. 77.
      
         (3)  ĠU L 163, 24.6.2008, p. 37.
      
         (4)  ĠU L 220, 15.8.2008, p. 24.
      
         (5)  ĠU L 220, 15.8.2008, p. 29.
      
         (*)  Ma huma indikati l-ebda ħtiġijiet kostituzzjonali.